732 DE AUGMENTIS SC1ENT1ARUM 



verbis suffragatur; Necesse est iyitur de virtute diccre, et quid 

 sit, et ex quibus gignatur'. Inutile enim ferefuerit, virtutem qui- 

 dem nosse, acquirendce autem ejus modos et vias ignorare. Non 

 enim de virtute tantum, qua specie sit, qucerendum est ; sed et 

 quomodo sui copiam faciat; utrunque enim volumus, et rem 

 ipsam nosse, et ejus compotes fieri. Hoc autem ex voto non 

 succedet, nisi sciamus et ex quibus, et quo modo. l Verbis adco 

 expressis, atque etiam iterate, hanc partem inculcat ; quam 

 tamen ipse non persequitur. Hoc similiter illud est, quod 

 Cicero Catoni Juniori veluti laudem non vulgarem attribuit ; 

 quod scilicet Philosophiam amplexus esset, Non disputandi 

 causa, ut magna pars, sed ita Vivendi." 2 Quamvis autem, pro 

 temporum in quibus vivimus socordia, paucis cura3 sit ut 

 animum sedulo colant et componant, et vitae rationem ad nor- 

 mam aliquam instituant (secundum illud Senecae, De partibus 

 vita quisque deliberat ; de summa nemo 3 : adeo ut hasc pars 

 censeri possit supervacua) ; illud tamen minime nos movet ut 

 earn intactam relinquamus, quin potius cum illo Hippocratis 

 aphorismo concludimus ; Qui gravi morbo correpti dolores non 

 sentiunt, Us mens czgrotat.* Medicina illis hominibus opus est, 

 non solum ad curandum morbum, sed ad sensum expergefacien- 

 dum. Quod si quis objiciat animorum curationem Theologian 

 Sacrae munus esse, verissimum est quod asserit ; attamen Philo- 

 sopliiam Moralem in famulitium Theologiae recipi instar ancillse 

 prudentis et pedissequae fidelis, quae ad omnes ejus nutus praesto 

 sit et ministret, quid prohibeat? Etenim quemadmodum in 

 Psalmo habetur, quod oculi ancillcK perpetuo ad manus domince 

 respiciunt 5 , cum tamen minime dubium sit, quin baud pauca 

 ancillae judicio et curae relinquantur ; eodem modo et Ethica ob- 

 sequium Theologiae omnino praistare debet, ej usque praeceptis 

 morigera esse ; ita tamen ut et ipsa, intra suos limites, haud 

 pauca sana et utilia documenta continere possit. 



Hanc igitur partem (quando prasstantiam ejus in animo 

 recolo) in Corpus Doctrinaj nondum redactam, non possum non 

 vehementer mirari. Earn igitur, ex more nostro, cum inter 

 Desiderata collocemus, aliqua ex parte adumbrabimus. 



Ante omnia igitur in hac re (sicut et in universis quae 



1 Arist Magn. Moral, i . 1. 



2 "Neque disputandi causa, ut magna pars, sed ita vivendi." Cicero, Pro Muran. 

 Z. 30. 



3 Seneca, Ep. 71. 4 Hippocr. Aphorism, ii 6. 5 Psalm cxxiii. 2. 



